Micaela Bastidas
Micaela Bastidas Puyucahua ( war-dro 1745-1781) a oa ur vaouez yaouank, merc'h da Manuel Bastida, a orin afrikan, ha da Josefa Puyucahua, indianez. Koant meurbet e oa hag anavezet e oa evel Micaela la zamba, an anv a veze roet en amzer-se d'an hironed. 

En 1760, da 15 vloaz, e timezas da José Gabriel Condorcanqui, anavezet ivez evel Túpac Amaru II, unan eus harozed istor Perou, en iliz Nuestra Señora de la Purificación, e kêriadenn Surimana, bro he fried.

Tri mab he doe, Hipólito (1761), Mariano (1762) ha Fernando (1768).
Tapet e voe Micaela Bastidas goude faezhadenn an emsavadeg, ha lakaet d'ar marv. Troc'het e voe he zeod outi gant ar vourevien, skoulmet ur gordenn ouzh he gouzoug, sachet warni, hag e-keit ma edo o vervel e skoent ganti en he c'hof hag he bruched er Plaza de Armas e Cusco, d'an 18 a viz Mae 1781, da 36 vloaz, dirak he fried, goude bezañ ranket arvestal ouzh marv he mab henañ.

Liammoù diavaez 
 Homenaje
 Somos mujeres
 Micaela Bastidas

Istor Perou
Tud krouget
Ganedigezhioù 1745
Marvioù 1781